TWPC เปิดหัวใจหลักธุรกิจสู่ความยั่งยืน มุ่งผลิตสินค้าคุณภาพส่งตรงผู้บริโภค
TWPC เปิดหัวใจหลักธุรกิจสู่ความยั่งยืน มุ่งผลิตสินค้าคุณภาพส่งตรงผู้บริโภค
TWPC เปิดหัวใจหลักธุรกิจสู่ความยั่งยืน มุ่งผลิตสินค้าคุณภาพส่งตรงผู้บริโภค
12 มิ.ย. 2562

นายโฮ เรน ฮวา ประธานเจ้าหน้าที่บริหารและกรรมการ บริษัท ไทยวา จำกัด (มหาชน) หรือ TWPC เปิดเผยว่า บริษัทมีความยินดีอย่างยิ่งที่ได้มีส่วนร่วมในการแบ่งปันทิศทาง และกระบวนการดำเนินความรับผิดชอบต่อสังคมขององค์กร เพื่อแสดงให้เห็นถึงความมุ่งมั่นในระยะยาวของไทยวา ที่จะก้าวสู่การเป็นบริษัทชั้นนำในระดับภูมิภาคอาเซียน
โดยไทยวามุ่งมั่นจะผลิตและนำเสนอสินค้าที่มีคุณค่าพร้อมส่งมอบถึงผู้บริโภคอย่างมีคุณภาพ ภายใต้กลยุทธ์ Creating Share Value from Farm to Shelf เพื่อการดำเนินธุรกิจอย่างยั่งยืน ผ่านการวิจัยและพัฒนาผลิตภัณฑ์และการผลิต โดยเน้นผลิตอาหารที่มีคุณภาพและใช้วัตถุดิบที่ผ่านการคัดสรรอย่างต่อเนื่อง เพื่อสร้างสุขอนามัยที่ดีของผู้บริโภคผ่านความร่วมมือจากพันธมิตรทางธุรกิจ สถาบันอาหาร และมหาวิทยาลัยชั้นนำ เพื่อให้ผลิตภัณฑ์ คงความเป็นผู้นำอย่างยั่งยืน
“บริษัทฯมีนโยบายในการผลิตสินค้าให้มีคุณภาพและมาตรฐานสูงด้วยเทคโนโลยีการผลิตที่ทันสมัยและมีประสิทธิภาพ มีระบบการตรวจสอบคุณภาพสินค้าทุกขั้นตอน โดยมีกลยุทธ์หลัก คือ 1.นวัตกรรมต่อกระบวนการ ผลิตภัณฑ์ และบริการ 2. คุณภาพ และความปลอดภัยของผลิตภัณฑ์อาหาร และ 3.ความไว้วางใจต่อสินค้าภายใต้เครื่องหมายการค้าของบริษัทฯ
ทำให้สินค้าของบริษัทฯ ได้การรับรองมาตรฐานคุณภาพระดับสากล ดังนี้ ISO9001 : 2008, Good Manufacturing Practice(GMP), Hazard Analysis Critical Control Point(HACCP), KOSHER, BRC Global Standards(เกรด AA) และ HALAL นอกจากนี้ บริษัทฯ มุ่งมั่นที่จะรักษาและพัฒนาระบบบริหารคุณภาพทั่วทั้งองค์กร เพื่อผลิตสินค้าที่มีคุณภาพและมีความปลอดภัยในการบริโภค” นายโฮ เรน ฮวา กล่าว
โดยปัจจุบัน ไทยวาฯ ได้ส่งผลิตภัณฑ์ที่ตอบโจทย์ผู้บริโภคเรื่องสุขภาพ ที่มาช่วย Balance everyday life ของทุกครอบครัว ได้แก่ วุ้นเส้นมังกรคู่บาลานซ์ หรือ DD Balance ที่มีเส้นเหนียวนุ่ม คุณภาพดี ผลิตจากธรรมชาติ 100% โดยใช้ถั่วเขียวเกรดพรีเมียมอย่างดี กรรมวิธีผลิตทันสมัย ปราศจากสารเคมี ไม่มีกลูเตน สามารถช่วยรักษาสมดุลของระดับน้ำตาลในเลือด ช่วยสร้างสมดุลในทุกมื้ออาหารให้แก่ร่างกาย ทำให้คุณ มีสุขภาพที่ดี
รวมถึง DD Crystal Ready วุ้นเส้นแบนนุ่มเด้งเจ้าแรกที่นำเสนอในรูปแบบพร้อมปรุง ที่ได้รับการรับรองสัญลักษณ์โภชนาการ (Healthier Choice) จากมูลนิธิส่งเสริมโภชนาการ สถาบันโภชนาการ มหาวิทยาลัยมหิดล ในกลุ่มอาหารกึ่งสำเร็จรูป ที่มีโซเดียม ≤1,400 มิลลิกรัม  พร้อมเสริฟให้ทุกครอบครัวได้อร่อยง่ายไม่ซ้ำใคร มากับถ้วยรสชาติเข้มข้นถึง 2 รสให้เลือก ได้แก่ สุกี้ทีเด็ดสูตรกวางตุ้ง และเย็นตาโฟฮอทโตะ สไตล์เกาหลี โดยสามารถหารับประทานง่าย สะดวก เพราะวางขายแล้วที่ 7-Eleven ทุกสาขาทั่วประเทศ
บริษัทฯ ยังคงมุ่งมั่นผลิตสินค้าดี มีคุณภาพ ถูกสุขลักษณะ ปลอดภัยส่งมอบตรงเวลา สร้างความพึงพอใจให้แก่ผู้บริโภคและปรับปรุงระบบคุณภาพอย่างต่อเนื่อง มีการควบคุมการผลิตที่เป็นมาตรฐานสากล ความพึงพอใจจากลูกค้าจะเป็นตัวชี้วัดผลการดำเนินงานของบริษัทฯ เพื่อนำมาพัฒนาและปรับปรุงคุณภาพของสินค้าและการบริการให้ดียิ่งๆ ขึ้นไป